**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (ďalej len „návrh zákona“) informovaná prostredníctvom predbežnej informácie č. PI/2024/334 zverejnenej v informačnom systéme verejnej správy Slov-Lex (internetová stránka www.slov-lex.sk) od 19.12.2024, s termínom ukončenia pripomienkového konania dňa 31.01.2025. K predbežnej informácií boli zaslané podnety 16 subjektov.

K predbežnej informácii boli uskutočnené verejné diskusie so Slovenskou asociáciou palivového priemyslu a obchodu, Ministerstvom hospodárstva SR, Asociáciou priemyselných zväzov a dopravy, Republikovou úniou zamestnávateľov SR, Klubom 500, Slovenskou komorou daňových poradcov, Asociáciou hotelov a reštaurácií Slovenska, Slovenskou asociáciou finančníkov, so subjektmi Amazon, Lidl Slovenská republika, s.r.o., KROS a.s., STORMWARE s.r.o., Slovensko.Digital a so zahraničnými subjektmi Act'o-soft, Sovos, Pagero/Thomson Reuters.

Príprava návrhu zákona si vyžiada úzku spoluprácu príslušných legislatívnych a technických útvarov, ale aj podnikateľského prostredia, aby bol čo najjednoduchšie použiteľný. Návrh zákona pripraví Ministerstvo financií SR tak, aby mohol byť publikovaný v Zbierke zákonov SR ešte tento kalendárny rok, a aby bola zabezpečená minimálne jednoročná legisvakácia pre implementáciu a prípravu systémových riešení, či už na strane podnikateľského prostredia alebo finančnej správy.

Ministerstvo financií SR chce byť v rámci legislatívneho procesu mimoriadne transparentné, nielen počas PPK a MPK. Návrh zákona bude priebežne zdieľaný s podnikateľským prostredím.